בנג'מין פרנקלין פרי

**בנג'מין פרנקלין פרי** (באנגלית: **Benjamin Franklin Perry**; ) היה פוליטיקאי אמריקאי מקרוליינה הדרומית, איש המפלגה הדמוקרטית, שכיהן כחבר בית הנבחרים של קרוליינה הדרומית בשנים 1836–1842, בשנים 1849–1859 ובשנים 1862–1864, וכחבר הסנאט של קרוליינה הדרומית בשנים 1844–1848. ביוני 1865, לאחר נפילת הקונפדרציה בתום מלחמת האזרחים, והדחת ממשלת קרוליינה הדרומית על ידי צבא האיחוד, מונה פרי על ידי הנשיא אנדרו ג'ונסון כמושל קרוליינה הדרומית עד לבחירתו בנובמבר אותה שנה של המושל הקבוע ג'יימס לורנס אור.
## ראשית חייו
בנג'מין פרנקלין פרי נודל במחוז פיקנס שבקרוליינה הדרומית, כבנם של בנג'מין פרי ושל ננסי אנה (לבית פוסטר) פרי. הוא התחנך בבתי ספר באשוויל שבקרוליינה הצפונית, וב-1827 התקבל ללשכת עורכי הדין של קרוליינה הדרומית, אך העדיף לעסוק בעיתונאות וב-1832 היה לעורך העיתון Greenville Mountaineer. עיתון זה התנגד בתוקף לדרישות הביטול , ופרי יכול היה לממש את השפעתו כאשר נבחר כנציג הן של וועידת האיחוד והן של וועידת הביטול. טרנר ביינום, שהיה העורך של העיתון Greenville Sentinel שתמך בג'ון קלהון, קיים עם פרי דו-קרב, שנקבע להתקיים באי על נהר טוגלו  ב-17 באוגוסט 1832, ובו נפצע ביינום פצעי מוות ונפטר באותו לילה.
## קריירה פוליטית
ב-1836 נבחר פרי כחבר בית הנבחרים של קרוליינה הדרומית, וכיהן בו שש שנים עד 1842. ב-1844 הוא נבחר לסנאט של קרוליינה הדרומית, אך שב לבית הנבחרים ב-1849 וכיהן בו עד 1860. כשתנועת הפרישה של קרוליינה הדרומית מהאיחוד סחפה את המדינה בשנים שלפני מלחמת האזרחים, ייסד פרי ב-1851 את העיתון The Southern Patriot כדי שיהווה משקל נגד לתומכי הפרישה ויפיץ את בשורת האיחוד. אף על פי שפרי התנגד בתוקף לפרישה, הוא תמך במדינה כאשר הוחלט על הפרישה ונאם בפני תושבי צפון המדינה לטובת מטרת הקונפדרציה. ב-1862 הוא נבחר שוב לבית הנבחרים וכיהן בו עד שמונה כשופט מחוזי של הקונפדרציה ב-1864.

ב-30 ביוני 1865 מינה הנשיא אנדרו ג'ונסון את פרי כמושל קרוליינה הדרומית הזמני, זאת בשל השקפותיו בעד האיחוד טרם המלחמה. פרי הונחה על ידי הנשיא לבצע רישום מצביעים ולהוביל את המדינה לקבלת חוקה חדשה. נציגי ועידת החוקה הלכו באופן כללי בעקבות הקווים המנחים של פרי לניסוח החוקה, אך הם סטו מהם כאשר אימצו את חוקי השחורים  כדי למנוע את הצבעת האפרו-אמריקאים. הנשיא ג'ונסון, כמו כמה מהמנהיגים המובילים של קרוליינה הדרומית, דחק להעניק את זכות ההצבעה לשחורים, אך תוך הכללת אמות מידה של בעלות על רכוש כתנאי לזכות ההצבעה. אמת מידה זו שללה בהכרח מכל השחורים את זכות ההצבעה מבלי לתת מראית עין של התנהגות בלתי הולמת כלפי שחורים ולמנוע הטלת תנאים קשים על ידי הרפובליקנים הרדיקלים.

באותה שנה אמר פרי: 

## שנותיו האחרונות
עם השלמת חוקת קרוליינה הדרומית החדשה נערכו בחירות, ופרי התמודד על מושב בסנאט של ארצות הברית. הוא נבחר לצידו של ג'ון לורנס מנינג, אך הרפובליקנים הרדיקלים, ששלטו בקונגרס, סירבו לאשר את איוש המושבים של השניים בסנאט. ב-1872 התמודד פרי ללא הצלחה על מושב מחוז הקונגרס הרביעי של קרוליינה הדרומית בבית הנבחרים של ארצות הברית מול הרפובליקני אלכסנדר ס. וולאס . מאידך, בנו של פרי, ויליאם ה. פרי , התמודד בהצלחה וכיהן בבית הנבחרים בשנים 1885–1891.
## חיים אישיים
ב-1837 נשא פרי לאישה את אליזבת פרנסס מקול. לשניים נולדו ארבעה בני ושתי בנות.

בנג'מין פרנקלין פרי נפטר בגרינוויל שבקרוליינה הדרומית ב-3 בדצמבר 1886. הוא נטמן בבית הקברות של כנסיית המשיח האפיסקופלית שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1414-1415.


## קישורים חיצוניים

* בנג'מין פרנקלין פרי באתר אגודת המושלים הלאומית 
* בנג'מין פרנקלין פרי באתר The Political Graveyard 
* 

## הערות שוליים

קטגוריה:אמריקאים ילידי קרוליינה הדרומית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של קרוליינה הדרומית
קטגוריה:עורכי דין אמריקאים במאה ה-19
קטגוריה:עורכי עיתונים אמריקאים
קטגוריה:לוחמי דו-קרב
קטגוריה:אמריקאים שנולדו ב-1805
קטגוריה:אמריקאים שנפטרו ב-1886